У Вікіпедыі ёсць артыкулы пра іншых асоб з прозвішчам Блізнюк.

**Генадзь Блізнюк** (нар. 30 ліпеня 1980, Светлагорск) — беларускі футбаліст, нападнік. Ігрок нацыянальнай зборнай Беларусі (2004—2009).

Клубная кар’ера
---------------

Спачатку выступаў у міні-футбольным клубе ЦКК. Потым гуляў у складзе «Гомеля» (з якім у 2003 годзе стаў чэмпіёнам краіны і найлепшым бамбардзірам чэмпіянату).

У 2004—2005 гадах гуляў у Расіі за саратаўскі «Сокал», пасля вярнуўся ў Беларусь, стаўшы іграком барысаўскага БАТЭ. У БАТЭ хутка стаў асноўным нападнікам і лепшым бамбардзірам клуба. Асабліва выдатна правёў сезон 2008, калі звязка Блізнюка з Віталем Радзівонавым дазволіла БАТЭ выйграць чарговае чэмпіёнства, а таксама дапамагла выйсці ў групавы этап Лігі чэмпіёнаў.

Пасля паспяховага сезона 2008 пераехаў у Германію, але там не затрымаўся і неўзабаве стаў іграком «Сібіры», якую ўзначальваў былы трэнер БАТЭ Ігар Крывушэнка. Дапамог сібірскаму клубу выйсці ў расійскую Прэм’ер-лігу.

У 2010—2012 гадах гуляў за бабруйскую «Белшыну» (з перапынкам), а ў снежні 2012 года пасля дзевяцігадовага перапынку вярнуўся ў «Гомель». У «Гомелі» стаў выступаць на пазіцыі «пад нападнікам» (якім звычайна быў Антон Мацвеенка), нярэдка вывадзіў каманды на поле ў якасці капітана.

У сезоне 2014, у сувязі з траўмай Мацвеенкі, стаў выступаць як цэнтральны нападнік. З 8 галамі стаў найлепшым бамбардзірам клуба ў сезоне. У студзені 2015 года падоўжыў кантракт з «Гомелем». Застаўшыся ў камандзе, склад якой значна амаладзіўся, Генадзь стаў адным яе з найвопытнейшых ігракоў і лідараў. 25 красавіка 2015 года, згуляўшы ў матчы супраць БАТЭ, Генадзь стаў рэкардсменам клуба па колькасці праведзеных у Вышэйшай лізе матчаў (190), а 19 кастрычніка, аформіўшы хет-трык у матчы супраць брэсцкага «Дынама» — таксама і найлепшым бамбардзірам клуба.

Па выніках сезона 2015 «Гомель» выбыў у Першую лігу, і Генадзь вырашыў пакінуць клуб. У студзені 2016 года ён падпісаў кантракт з жодзінскім «Тарпеда-БелАЗ». Разам з «Тарпеда-БелАЗ» выйграў Кубак Беларусі. 5 ліпеня кантракт з жодзінскім клубам па пагадненні бакоў быў скасаваны.

15 жніўня 2016 года стаў іграком «Іслачы», дзе замацаваўся на пазіцыі левага атакуючага паўабаронцы. Па заканчэнні сезона ў снежні 2016 года пакінуў «Іслач», аднак неўзабаве вярнуўся ў каманду і ў студзені 2017 года падпісаў новы кантракт. 18 жніўня 2017 года, згуляўшы супраць «Гомеля», правёў свой 500-ы матч на вышэйшым узроўні, уступіўшы тым самым у Клуб Сяргея Алейнікава. У ліпені 2018 года пакінуў «Іслач».

У жніўні 2018 года далучыўся да «Энергетыка-БДУ», якому дапамог выйсці ў Вышэйшую лігу. Па заканчэнні сезона ў снежні 2018 года завяршыў кар’еру і перайшоў на трэнерскую працу ў «Энергетыку-БДУ».

Міжнародная кар’ера
-------------------

Гуляў за моладзевую зборную Беларусі, потым — за нацыянальную зборную.

Трэнерская кар’ера
------------------

Пасля завяршэння кар’еры з пачатку 2019 года дапамагаў галоўнаму трэнеру дубля «Энергетыка-БДУ» Паўлу Раднёнку, а з мая 2019 года сам узначаліў рэзервовую каманду. З 2020 года засярэдзіўся на працы ў асноўнай камандзе клуба. Пакінуў трэнерскі штаб сталічнага клуба ў снежні 2022 года.

Дасягненні
----------

* Беларусь 01Чэмпіён Чэмпіён Беларусі (4): 2003, 2006, 2007, 2008
* Беларусь 03Бронзавы прызёр Бронзавы прызёр чэмпіянату Беларусі: 1999
* Беларусь Уладальнік Кубка Беларусі (3): 2002, 2006, 2016
* Беларусь Найлепшы бамбардзір чэмпіянату Беларусі (2): 2003 (разам з Сяргеем Карніленкам), 2008 (разам з Віталем Радзівонавым)
* Беларусь У складзе 22 найлепшых ігракоў чэмпіянату Беларусі (5): 2003, 2004, 2006, 2007, 2008

Зноскі
------

1. ↑  Gennadi Bliznyuk // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Gennadi Bliznyuk // FBref.com<a href='https://wikidata.org/wiki/Track:Q56239490'></a>
3. ↑  Геннадий Близнюк подписал однолетний контракт с «Гомелем»
4. ↑  "Гомель" продлил соглашение с Близнюком
5. ↑  Геннадий Близнюк стал лучшим бомбардиром в истории "Гомеля"
6. ↑  "Торпедо-БелАЗ" подписал контракты с Близнюком и Фомичевым и продлил соглашения со Скавышем и Панковцом
7. ↑  Близнюк покинул «Торпедо-БелАЗ»
8. ↑  Близнюк стал футболистом "Ислочи"
9. ↑  Геннадий Близнюк покинул "Ислочь"
10. ↑  Близнюк продолжит выступать за "Ислочь"
11. ↑  Клуб Сергея Алейникова. Молодым еще фору дам
12. ↑  Осипенко, Близнюк и Кирильчик покинули "Ислочь"
13. ↑  Геннадий Близнюк перешел в "Энергетик-БГУ"
14. ↑  Геннадий Близнюк завершил карьеру
15. ↑  Тренеры Кудряшов и Близнюк расстались с "Энергетиком-БГУ" (руск.). *football.by* (30 снежня 2022). Праверана 30 снежня 2022.

|  |  |
| --- | --- |
| ⚙️   Тэматычныя сайты | BDFA · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол · РПЛ (ігрок) |

| ⛭Найлепшыя бамбардзіры чэмпіянату Беларусі па футболе |
| --- |
| 
* 1992 Скорабагацька
* 1992/93 Бараноўскі / Рамашчанка
* 1993/94 Качура
* 1994/95 Шаўроў
* 1995 Яромка
* 1996 Хлебасолаў
* 1997 Хлебасолаў
* 1998 Яромка
* 1999 Стрыпейкіс
* 2000 Васілюк
* 2001 Давыдаў
* 2002 Стрыпейкіс
* 2003 Блізнюк / Карніленка
* 2004 Стрыпейкіс
* 2005 Стрыпейкіс
* 2006 Кліменка
* 2007 Васілюк
* 2008 Блізнюк / Радзівонаў
* 2009 Майкон Каліжуры
* 2010 Брэсан
* 2011 Брэсан
* 2012 Асіпенка
* 2013 Радзівонаў
* 2014 Януш
* 2015 Януш
* 2016 Гардзяйчук / Радзівонаў
* 2017 Гардзяйчук
* 2018 Савіцкі
* 2019 Шкурын
* 2020 Скавыш
* 2021 Дарбо
* 2022 Абдыхалікаў

 |